تقول داليا -19 عاما : العصبيه اوحش حاجة فيها انها بتخلي الانسان يقول كلام هو مش عايز يقوله و بيجرح اللي بيتعصب عليه و الطرف الاخر ممكن ينسي الموقف و العصبيه اللي حصلت بس هيفضل فاكر الكلام اللي ضايقه، ده كمان غير ان العصبيه لها اثار علي الصحة، أما لميس - 20 عاما - فتقول :العصبيه حاجة وحشة جداً و انا اصلاً مقدرش اعيش مع حد عصبي و بستغرب جداً اللي بيفخروا انهم عصبيين و كل شويه حد يعمل كارثة وييجي يقولك معلش انا عصبي.والمشكلة الأكبر ان بعض الناس يتفاخروا بأنهم عصبيين ودي مشكلة لأنها تدل على ضعف الشخصية فالانسان الذي لا يستطيع ان يتحكم في أعصابه كثيراً ما يأخذ قرارات خاطئه و يندم عليها